stanford-oval/wikipedia huggingface dataset:
וירוביטיצה
הערות שוליים

↑  מפקד האוכלוסין בקרואטיה (2011), באתר הלשכה המרכזית לסטטיסטיקה בקרואטיה (באנגלית).
↑  היסטוריה של וירוביטיצה, באתר הרשות המקומית וירוביטיצה (בקרואטית).
1 2 3  הקהילה היהודית בווירוביטיצה, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמודים 122-121.
1 2 3  וירוביטיצה, באתר jewish cemetery project (באנגלית).
↑  אתרי מורשת יהודית בקרואטיה, באתר heritageabroad.gov, עמוד 22 (באנגלית).
↑  פיטומאצ'ה, באתר jewish cemetery project (באנגלית).
↑  פוֹדְרָאבְסְקָה סֶסְבֶטֶה, באתר jewish cemetery project (באנגלית).
↑  סוּחוֹפּוֹלְיֶה, באתר jewish cemetery project (באנגלית).
↑  צילום בית העלמין היהודי בסוחופוליה (2000), באתר "המרכז לאמנות יהודית".
| --- | --- |
בקרת זהויות :  NLI: 987007555088805171  GND: 4518996-1  LCCN: n79131647  NKC: ge683497  SUDOC: 146817729  VIAF: 133682406   WorldCat (עם VIAF): 133682406
זוויות אוילר

זוויות אוילר
המחשה של סיבוב מערכת בזוויות אוילר. כל אוריינטציה במרחב יכולה להיות מושגת על ידי סיבוב בזוויות אוילר אלו. (כל אוריינטציה וערכי הסיבוב המתאימים לה)
זוויות אוילר הן שלוש זוויות במרחב האוקלידי המשמשות לתאר סיבוב בשלושה ממדים. הזוויות נקראות על שם המתמטיקאי השווייצרי לאונרד אוילר. פעולות סיבוב בשלושה ממדים יוצרות את חבורת הסיבוב (3)SO. סיבוב ניתן ליצוג על ידי מטריצות סיבוב וכן על ידי קווטרניוני יחידה.
סיבוב כללי במרחב תלת־ממדי ניתן לייצוג על ידי הרכבה של שלושה סיבובים (סיבובי אוילר). כל סיבוב מתואר על ידי ציר הסיבוב וזווית הסיבוב סביב הציר. זוויות אלו נקראות זוויות אוילר. ישנן מספר קונבנציות לייצוג של סיבוב כללי בעזרת זוויות אוילר,ויש להדגיש שהחלפת סדר הסיבוב משנה את התוצאה המתקבלת ולכן הקונבנציה חייבת להגדיר את הסדר בו מבוצע הסיבוב של שלוש הזוויות.  לדוגמה (ראו ציור):
סיבוב בזווית  \alpha  סביב ציר z. סיבוב זה מעביר את מערכת הצירים הכחולה למערכת הצירים הירוקה.
סיבוב בזווית  \beta  סביב ציר x של מערכת הצירים המסובבת (הירוקה). סיבוב זה מעביר את מערכת הצירים הירוקה למערכת הצירים האדומה.
סיבוב בזווית  \gamma  סביב ציר z של מערכת הצירים המסובבת (האדומה).
צירי הסיבוב של מטוס
לזוויות אוילר שימושים בפיזיקה, בתחום המכניקה של גוף קשיח וניתן באמצעותן לתאר זוויות גוף של גוף קשיח, כמו מטוס או ספינה:
גלגול (Roll) – סיבוב מצד לצד
עלרוד (Pitch) – מלשון "עלה ו-רד". סיבוב לפנים לאחור. מעלה מטה.
סבסוב (Yaw) – סיבוב שמאלה וימינה. בתחום הארטילריה תנועה זו מכונה צידוד.
לרוב יסומנו שלושת זוויות אוילר בשלוש האותיות היווניות: פי, תטה, ופסי ( \psi  ;   \theta  ;   \phi  ). כאשר פי תתאר את הסיבוב סביב ציר ה-x, טטה את הסיבוב סביב ציר ה y ו-פסי סביב ציר ה z.
ראו גם

זוויות גוף
ונוס הישנה

| --- | --- |

 מידע כללי
 צייר:  ג'ורג'ונה
 תאריך יצירה:  1510
 טכניקה וחומרים:  שמן על בד
 ממדים בס"מ
 רוחב:  175 ס״מ 
 גובה:  108.5 ס״מ 
 נתונים על היצירה
 זרם אמנותי:  האסכולה הוונציאנית, הרנסנס הגבוה 
 מספר יצירה:  Gal.-Nr. 185 (אוספי האמנות המדינתיים של דרזדן) 
 מיקום:  Gemäldegalerie Alte Meister, דרזדן
 
"ונוס הישֵנה" (באיטלקית: Venere dormiente) או "ונוס מדרזדן" (1510) הוא ציור מאת צייר הרנסאנס האיטלקי ג'ורג'ונה. אורכו של הציור הוא 175 ס"מ ורוחבו הוא 108.5 ס"מ והוא מוצג כיום במוזיאון Gemäldegalerie Alte Meister שבדרזדן, גרמניה.
הציור, שהוא אחד מעבודותיו האחרונות של הצייר, מתאר את דמותה של אישה עירומה השוכבת על בדים בטבע ונשענת על גזעו של עץ ותלולית אדמה, תלולית שרק חלקה נגלה לצופה. במישור אחורי יותר מופיעים מבניה של מעין אחוזה כפרית הניצבת על גבעה ובתים נוספים מתוארים ברקע של הציור. תיאור של דמות נשית עירומה, אפילו הייתה האלה ונוס, היווה בתקופה זו חידוש מרעיש, בייחוד על רקע תיאור הנוף בעל הסממנים התקופתיים. על פי עדויות, בזמן מותו נותרו השמיים שביצירה לא גמורים בחלקם וטיציאן, תלמידו של ג'ורג'ונה, סיים את תיאורם. שינוי משמעותי נוסף היה במחיקת דמותו של קופידון אשר התרחש במהלך תהליך רסטורציה של הציור.
הציור שימש במהלך השנים כאב-טיפוס לתיאור דמותה של ונוס שוכבת. בין היצירות בהן ניכרת השפעתו ניתן למנות את ציורו של טיציאן "ונוס מאורבינו" (1548), ציורו של ולסקס בו מתבוננת ונוס במראה (1644-1648) ואחרים.
זווית ביסטטית

הזווית הביסטטית היא הזווית β בין שני הקווים באיור כלומר Tx-מטרה ו Rx-מטרה.
זווית ביסטטית (באנגלית: Bistatic angle) היא זווית כלשהי בנקודה בה יש מטרה, והתוחמת זווית β בין משדר (Tx), מטרה (Target), ומקלט (Rx), במערכת מכ"ם ביסטטי.
כאשר β שווה בדיוק לאפס. המכ"ם נקרא מכ"ם מונוסטטי, כאשר היא קרובה לאפס, מכ"ם פסאודו-מונוסטטי, וכאשר היא קרובה ל-180 מעלות המכ"ם הוא מכ"ם פיזור קדמי.
עבור ערכי β אחרים, המכ"ם מכונה בפשטות מכ"ם ביסטטי. הזווית הביסטטית β היא גורם חשוב בקביעת שטח חתך המכ"ם או  RCS (ראשי תיבות של: Radar Cross Section) של המטרה.
הערות שוליים

↑  Cherniakov, Mikhail (ed). (2007).
↑  Willis, Nicholas. (2007).
↑  Willis, Nicholas J.; Griffiths, Hugh D. (2007). Advances in bistatic radar. SciTech Publishing. ISBN 1-891121-48-0.
ערך זה הוא קצרמרבנושא טכנולוגיה ובנושא פיזיקה. אתם מוזמנים לתרום לוויקיפדיה ו.
ועדת זיילר

ערך זה עוסק בוועדת בדיקה ממשלתית לפעילות רשויות החוק בפרשת פריניאן. אם התכוונתם לוועדת חקירה ממלכתית בעקבות אסון ורסאי, ראו .
ועדת זיילר (שמה הרשמי: ועדת הבדיקה לבחינת התנהלות מערכת אכיפת החוק בפרשת האחים פריניאן והשוטר צחי בן אור) היא ועדת בדיקה ממשלתית, שמונתה ב-4 בדצמבר 2005 לבדוק את פעילות משטרת ישראל ופרקליטות המדינה בפרשת האחים פריניאן.
בראש הוועדה עמד השופט בדימוס ורדי זיילר, לשעבר נשיא בית המשפט המחוזי בירושלים, וחברים בה עו"ד נורית שניט, לשעבר פרקליטת מחוז מרכז, וניצב בדימוס עוזי ברגר, לשעבר ראש אגף חקירות במשטרה.
הוועדה החלה את דיוניה ב-25 בדצמבר 2005.
ב-23 במאי 2006 שלחה הוועדה מכתבי אזהרה ל-13 אישים וגופים, בהם מפכ"ל המשטרה המכהן רב ניצב משה קראדי, קודמו בתפקיד, שלמה אהרונישקי, פרקליטת מחוז דרום, עו"ד יסכה ליבוביץ, ומנהל המחלקה לחקירות שוטרים, עו"ד הרצל שבירו (ראו הרחבה בערך פרשת האחים פריניאן). בספטמבר 2006 החלה הוועדה לשמוע את עדויות המוזהרים.
ב-18 בפברואר 2007, פורסם דו"ח הוועדה, אשר בעקבותיו התפטר המפכ"ל משה קראדי והחלו חקירות כנגד גורמים אשר צוינו בדו"ח.
מוזהרי הפרשה

ב-23 במאי 2005 שיגרה ועדת זיילר מכתבי אזהרה ל-13 קצינים ופרקליטים, שעשויים להפגע ממסקנות הוועדה. תוכן מכתבי האזהרה לא פורסם. האזהרות המופיעות בהמשך עלו באופן עקיף בדיוני הוועדה.
| שם האיש | תפקיד בעת התגלגלות הפרשה | תפקיד בעת האזהרה |
| --- | --- | --- |
| רב ניצב משה קראדי | עד 1999 - מפקד מרחב לכיש   מ-2002 מפקד מחוז דרום   מ-2004 מפכ"ל המשטרה | מפכ"ל המשטרה |
| רב ניצב בדימוס שלמה אהרונישקי | מפכ"ל המשטרה | יועץ פרטי לענייני מלחמה בטרור |
| ניצב אילן פרנקו | ראש אמ"ן במשטרה | מפקד מחוז ירושלים |
| ניצב בדימוס יצחק אהרונוביץ' | עד 2002 - מפקד מחוז דרום במשטרה | ח"כ מטעם מפלגת ישראל ביתנו |
| ניצב משנה יורם לוי | ראש לשכת בילוש מרחב לכיש;   ראש מפלג תשאול ימ"ר דרום;   מפקד תחנת אשקלון; מפקד ימ"ר דרום | ללא תפקיד, לאחר שהמפכ"ל קראדי פירק את הימ"ר בפברואר 2006. |
| ניצב משנה אמיר גור | מפקד הימ"ר | סגן מפקד מרחב ירקון |
| ניצב משנה בני שגיב | מפקד הימ"ר בין גור ללוי | ראש מחלקת איסוף וטכנולוגיה באמ"ן. |
| סגן ניצב אבי נבון | ראש היחידה לביטחון מידע |   |
| סגן ניצב אהרון זרגרוב | ראש מפלג תשאול ימ"ר דרום | מפקד היחידה הארצית לחקירות סוהרים |
| רב פקד רובי גלבוע | בבילוש משטרת לכיש; ראש מחלק בילוש בימ"ר תחת נצ"מ לוי | ללא תפקיד, לאחר שהמפכ"ל קראדי פירק את הימ"ר בפברואר 2006. |
| עו"ד הרצל שבירו | סגן מנהל המחלקה לחקירות שוטרים (מח"ש), מנהל מח"ש מ-2003 | מנהל מח"ש |
| עו"ד יסכה ליבוביץ | פרקליטת מחוז דרום |   |
| עו"ד חנה מגד | מנהלת המחלקה הפלילית בפרקליטות מחוז דרום |   |
מסקנות הוועדה

בצהרי ה-18 בפברואר 2007, פורסם דו"ח הוועדה.
בין עקרי המסקנות:
הדחת ניצב משנה יורם לוי ורב פקד רובי גלבוע. בעניינם הוסיפה הוועדה כי יש לשקול אף את הורדתם בדרגה.
לגבי סגן ניצב אבי נבון, טענה הוועדה כי אין זה ראוי שימשיך לכהן בתפקידו.
בעניין מפכ"ל המשטרה, רב ניצב משה קראדי, הגיעה הוועדה למסקנה חד משמעית כי הנ"ל שיקר בעניין תוצאות בדיקת הפוליגרף שנערכה לנצ"מ יורם לוי. בעת פרסום הדו"ח היו חברי הוועדה חלוקים בדעותיהם בעניינו: דעת הרוב קבעה כי יש לאפשר לקראדי לסיים את כהונתו כמפכ"ל המשטרה המסתיימת לאחר מספר חודשים אולם לא להאריכה בשנה נוספת כמקובל. בדעת מיעוט סבר יו"ר הוועדה כי יש להפסיק לאלתר את עבודתו של משה קראדי.
אשר לניצב אילן פרנקו, מפקד מחוז ירושלים ביום פרסום הדו"ח, המליצה הוועדה שלא יוכל להגיש מועמדותו לתפקיד מפכ"ל המשטרה.
המפכ"ל לשעבר, רב ניצב שלמה אהרונישקי, יצא נקי ואף צוין לשבח על תפקודו.
לגבי סנ"צ אהרון זרגרוב ציינה הוועדה כי הוא פעל באופן בלתי הולם, תוך דיווח לא-אמת לפרקליטות המדינה והורה לסגור את תיק רצח בוחבוט למרות שידע לכאורה מיהו הרוצח. הוועדה המליצה לפעול נגדו בהליכים מתאימים, ואף לשקול הורדתו בדרגה.
בעקבות מסקנות הוועדה

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
שעות ספורות לאחר פרסום המלצות הוועדה הודיע המפכ"ל על התפטרותו. בדבריו, ציין המפכ"ל כי "כמי שהארגון חשוב לו, השוטרים חשובים לו והאזרח חשוב לו", הוא עושה זאת "מתוך רצון לתת דוגמה אישית". למחרת פרסום מסקנות הוועדה הורה היועץ המשפטי לממשלה, מני מזוז, על פתיחת חקירה פלילית כנגד נצ"מ יורם לוי ורפ"ק ראובן גלבוע.
הערות שוליים

↑  יובל יועז, מזוז הורה לפתוח בחקירה פלילית נגד נצ"מ לוי ורפ"ק גלבוע בעקבות דו"ח זיילר, באתר הארץ, 19 בפברואר 2007
התפקדות

הִתפקדות היא פעולת ההצטרפות למפלגה שבאמצעותה אזרח הופך לחבר מפלגה. לרוב, פעולת ההתפקדות מלווה בתשלום דמי חבר שנתיים.
בישראל

על-פי חוק המפלגות, התשנ"ב-1992 סעיף 20א, "אזרח ישראל שמלאו לו 17 שנים והוא תושב הארץ, המקיים את התנאים שנקבעו בתקנון לחברות במפלגה, רשאי להיות חבר במפלגה, ובלבד שאינו חבר במפלגה אחרת." החוק כולל גם חיילים ואזרחים בשירות המדינה.
דמי החבר במספר מפלגות עומדים על סכום של 40–75 ₪ לשנה. על פי חוק, את דמי החבר חייב כל חבר מפלגה לשלם מכיסו. התשלום יכול להתבצע בכרטיס אשראי או בהוראת קבע לחשבון הבנק האישי של החבר.
לצורך התפקדות יש להגיש למפלגה בקשה מתאימה. לרוב המפלגות יש טופס התפקדות שאותו יש למלא ולהעביר למפלגה. חלק מהמפלגות מאפשרות לבצע את התהליך באתר האינטרנט של המפלגה.
אין חובה על חבר מפלגה להצביע בבחירות לכנסת לרשימה מטעם המפלגה אליה התפקד. עם זאת, ברוב המפלגות נדרש חבר המפלגה להזדהות עם מטרות המפלגה ולהימנע מפעילות שפוגעת בה.
חלק מהמפלגות מקיימות בחירות מקדימות (פריימריס), אשר מאפשרות לכל מתפקד להצביע למועמדים המועדפים עליו לראשות המפלגה ולרשימה, שתרוץ בבחירות הכלליות. רוב המפלגות הקטנות מקיימות ועדה מסדרת לבחירת הרשימה, שתרוץ בבחירות הכלליות, דבר שאינו מעודד התפקדות אליהן.
קיימת תקופת אכשרה עבור מתפקד חדש, עד שיוכל להשתתף בבחירות הפנימיות במפלגה אליה התפקד. תקופה זו יכולה להמשך בין חצי שנה לשנה וחצי.
המוטיבציה להתפקדות

בישראל, בה שיטת הבחירות הכלליות אינה אישית אלא נעשית לרשימה שנקבעה מראש, אין לבוחר יכולת להשפיע על הרכב הרשימה בה הוא בוחר. התפקדות למפלגה המקיימת פריימריס פתוחים, מאפשרת לאזרח להשפיע על העומד בראשות המפלגה והרכב הרשימה, שרצה לבחירות, בהשקעה מינימלית. המתפקד לא חייב להרגיש הזדהות עם המפלגה אליה התפקד והוא לא חייב להצביע אליה בבחירות הכלליות הגם שמעשה כזה שנוי במחלוקת. ההשפעה הפוליטית של התפקדות משמעותית יותר מההשפעה על בחירה בבחירות הכלליות. לעיתים המתפקד יצטרף למפלגה על מנת לקדם מועמד ספציפי מתוך אינטרס מסוים. קיימות התפקדויות מרוכזות של בעלי אינטרס משותף למפלגה מסוימת בה הם יתמכו בחבר מסוים, אשר יתמוך בקידום האינטרס של המתפקדים.
ראו גם

הבחירות לכנסת
סיעה פנים מפלגתית
ועידת האימפריה

ועידת האימפריה - 1926. עומדים משמאל לימין: וולטר סטנלי מונרו, ראש ממשלת ניופאונדלנד; גורדון קואטס, ראש ממשלת ניו זילנד; סטנלי ברוס, ראש ממשלת אוסטרליה; ג'יימס ברי מוניק הרצוג, ראש ממשלת דרום אפריקה; ויליאם תומאס קוסגרייב, ראש המועצה המבצעת של מדינת אירלנד החופשית. יושבים משמאל לימין: סטנלי בולדווין, ראש ממשלת בריטניה; המלך ג'ורג' החמישי; ויליאם ליון מקנזי קינג, ראש ממשלת קנדה.
ועידת האימפריה (באנגלית: Imperial Conference, לפני 1907 הוועידה הקולוניאלית – Colonial Conference) הייתה התכנסות תקופתית של ראשי הממשלות של המושבות בעלות הממשל העצמי והדומיניונים של האימפריה הבריטית בין השנים 1887 – 1937, לפני תחילת ההתכנסויות הסדירות של ראשי הממשלות של מדינות חבר העמים הבריטי החל מ-1944.
כל הוועידות התקיימו בלונדון, הממלכה המאוחדת, להוציא את הוועידות שהתכנסו ב-1894 וב-1932 שהתקיימו באוטווה, בירת קנדה. הוועידה שהתקיימה ב-1907 שינתה את שמותיהן של הוועידות ל"ועידת האימפריה" ובה הוסכם שהמפגשים ייערכו מכאן והלאה על בסיס קבוע ולא בהזדמנויות בהן ראשי הממשלות של המדינות יבקרו בלונדון לאירועים מלכותיים, כמו חגיגות יובל או הכתרות.
רשימת הוועידות

| שנת   הוועידה | תאריכים | מיקום | הערות |
| --- | --- | --- | --- |
| 1887 | 4 באפריל – 6 במאי | לונדון | יובל הזהב של המלכה ויקטוריה |
| 1894 | 28 ביוני – 9 ביולי | אוטווה |  |
| 1897 | 24 ביוני – 8 ביולי | לונדון | יובל היהלום של המלכה ויקטוריה |
| 1902 | 30 ביוני – 11 באוגוסט | לונדון | הכתרתו של אדוארד השביעי |
| 1907 | 15 באפריל – 14 במאי | לונדון | ועידת האימפריה הראשונה |
| 1911 | 23 במאי – 20 ביוני | לונדון | הכתרתו של ג'ורג' החמישי |
| 1917 | 21 במרץ – 27 באפריל | לונדון | ועידת המלחמה האימפריאלית הראשונה שהתקיימה במהלך מלחמת העולם הראשונה |
| 1918 | 12 ביוני – 26 ביולי | לונדון | ועידת המלחמה האימפריאלית השנייה שהתקיימה במהלך מלחמת העולם הראשונה |
| 1921 | 20 ביוני – 5 באוגוסט | לונדון |  |
| 1923 | 1 באוקטובר – 8 בנובמבר | לונדון | באופן רשמי, הוועידה הכלכלית האימפריאלית |
| 1926 | 19 באוקטובר – 22 בנובמבר | לונדון | הצהרת בלפור (1926) |
| 1930 | 1 באוקטובר – 14 בנובמבר | לונדון |  |
| 1932 | 21 ביולי – 18 באוגוסט | אוטווה | הוועידה הכלכלית האימפריאלית |
| 1937 | 14 במאי – 24 ביוני | לונדון | הכתרתו של ג'ורג' השישי |
ועידות חשובות

בתחילה נועדו הוועידות להדגיש את אחדות האימפריה, אך עם חלוף הזמן, הפכו הוועידות להתכנסויות שבהן שטחו הדומיניונים את בקשותיהם להסיר את שרידי מעמדם הקולוניאלי. הוועידה של 1926 הסכימה על הצהרת בלפור שהכירה בכך שמעתה והלאה מעמדם של הדומיניונים יהיה שווה ערך לזה של הממלכה המאוחדת כחברים בחבר העמים הבריטי.
הוועידה של 1930 קיבלה החלטה לבטל את העליונות החקיקתית של הפרלמנט הבריטי, כפי שהתבטא הדבר ב"חוק תקפות החוקים הקולוניאליים" (Colonial Laws Validity Act 1865) ובחוקים אימפריאליים אחרים. המדינאים שהשתתפו בוועידה המליצו שהפרלמנט הבריטי יחוקק חוק הצהרתי, שהיה לחוק וסטמינסטר, שיועבר בהסכמתם של הדומיניונים, אך כמה דומיניונים לא אשררו את החוק אלא רק כמה שנים לאחר מכן. הוועידה של 1930 הייתה ראויה לציון גם בשל נוכחותם של נציגי רודזיה הדרומית, למרות היותה מושבה בעלת ממשלת עצמי ולא דומיניון.
הוועידה הכלכלית האימפריאלית שהתכנסה ב-1932 באוטווה, דנה בשפל הגדול והממשלות הסכימו למסד את "העדיפות האימפריאלית" (Imperial Preference), מערכת פרוטקציוניסטית של תעריפים על סחורות ייבוא מארצות שמחוץ לארצות האימפריה.
ועידות חבר העמים הבריטי

לקראת סיום מלחמת העולם השנייה, הוחלפו ועידות האימפריה ב"ועידות ראשי ממשלות חבר העמים הבריטי" (Commonwealth Prime Ministers' Conference). 17 כינוסים כאלה התקיימו החל מ-1944 ועד 1969. כולם להוציא אחד התקיימו בלונדון. ב-1971 שונה שמם של הכינוסים ל"פגישות ראשי ממשלות חבר העמים הבריטי" (Commonwealth Heads of Government Meeting) ומכאן והלאה הם התקיימו אחת לשנתיים, בכל פעם במדינה אחרת.
ויקטור בלקין

ויקטור וולודימירוביץ' בלקין (באוקראינית: Віктор Володимирович Бєлкін; ‏נולד ב-25 בפברואר 1973 בקייב) הוא כדורגלן עבר אוקראיני, ששיחק בעמדות הקשר בקבוצות שונות בליגת העל האוקראינית ובקבוצת מכבי תל אביב מליגה הישראלית.
ביוגרפיה

בלקין גדל במחלקת הנוער של מועדון הכדורגל דינמו קייב. בשנת 1989 עלה לקבוצה הבוגרת של המועדון. הוא שיחק בשורות קבוצת המילואים של המועדון. רק בעונת 1992/1993 שותף בשני משחקי ליגה של הקבוצה הראשית של המועדון. בשנת 1993 עבר לקבוצת ארסנל קייב, בה היה שחקן ההרכב הראשון.
בשנת 1994 הגיע בלקין לישראל כדי לקחת חלק במשחק ידידות בין הנבחרת הצעירה של אוקראינה לבין הנבחרת הצעירה של ישראל. במהלך המשחק נצפה על ידי ציידי הכישרונות של מכבי תל אביב. הם התרשמו מביצועיו במשחק והציעו לו לחתום במכבי. בלקין הסכים ושיחק עונה אחת (1994/1995) במדי מכבי תל אביב. בתום העונה חזר לאוקראינה, לקבוצתו הקודמת - ארסנל קייב.
בשנת 1996 עבר לקבוצת הצמרת האוקראינית דניפרו דנפרופטרובסק. בשנת 1998 עזב את דניפרו, הגיע חזרה לישראל ועבד בעבודות מזדמנות, בין היתר כמאבטח במלון באילת. בשנת 2000 חתם בקבוצת בית"ר באר שבע מהליגה הארצית. בשנת 2001 חתם במכבי נתניה. הוא חתם לעונה אחת, אך כמעט ולא השתתף במשחקי הליגה. בתום עונת 2001/2002 פרש ממשחק פעיל.
תארים

אליפות אוקראינה : 1993
הגביע האוקראיני: 1993
אליפות ישראל: 1994/1995
הערות שוליים

↑  "השבוע לפני: הלילה החלומי של הג'ינג'י וד"ש מהאווירון - מועדון הכדורגל מכבי תל אביב". מועדון הכדורגל מכבי תל אביב. 2018-11-13. נבדק ב-2018-11-13.
זאב סורסקי

| --- | --- |
סורסקי, 2007
סורסקי, 2007
 לידה:  18 בפברואר 1976 (בן 48) י"ז באדר א' ה'תשל"ו קריית ביאליק, ישראל
 ענף מדעי:  מדעי המחשב
 מקום מגורים:  ישראל
 מקום לימודים:  הטכניון – מכון טכנולוגי לישראל 
 מוסדות:  Zend Technologies 
 תרומות עיקריות
 ממפתחי שפת PHP ומייסד חברת Zend יחד עם אנדי גוטמנס
 
זאב סורסקי (נולד ב-18 בפברואר 1976, י"ז באדר א' ה'תשל"ו) הוא מתכנת ישראלי, ממפתחי שפת PHP ומייסד חברת Zend Technologies יחד עם אנדי גוטמנס.
ביוגרפיה

סורסקי נולד וגדל בקריית ביאליק, ולמד בתיכון אורט קריית ביאליק המקומי. הוא בוגר הטכניון בחיפה. ב-1997 יצרו סורסקי וחברו אנדי גוטמנס את PHP 3. ב-1999 הם כתבו את מנוע הזנד, הליבה של PHP 4, והקימו את חברת Zend Technologies, אשר מאז הפכה לגוף המשגיח של PHP. השם Zend הוא הלחם של שמותיהם באנגלית, Zeev ו-Andi.
סורסקי חבר בקרן התוכנה אפאצ'י, וב-1999 היה מועמד לפרס קידום התוכנה החופשית על ידי המוסד לתוכנה חופשית.
סורסקי היה המנהל הטכנולוגי (CTO) של Zend, וב-2019 עבר להיות CTO של חברת Strattic אשר הופכת אתרי וורדפרס מדינמיים לסטטיים ובכך מצמצמת את פגיעותם בפני תוקפים.
כיום עובד סורסקי בחברת גוגל ישראל.
חיים אישיים

נשוי לאניה, ולהם שלוש בנות. מתגורר בגבעתיים.
ולטר גייקי

| --- | --- |
 לידה:  10 בנובמבר 1795 אדינבורו, ממלכת בריטניה הגדולה 
 פטירה:  1 באוגוסט 1837 (בגיל 41) אדינבורו, הממלכה המאוחדת של בריטניה הגדולה ואירלנד 
 
ולטר גייקי (באנגלית: Walter Geikie;‏ 10 בנובמבר 1795 – 1 באוגוסט 1837) היה צייר סקוטי.
ביוגרפיה

הוא נולד באדינבורו ב-10 בנובמבר 1795. בגיל שנתיים, הייתה לו מחלה שהשאירה אותו חירש. באמצעות דאגה מרובה של אביו הוא קיבל השכלה טובה. לפני שהיה לו יתרון בעזרת הוראה על ידי מאסטר פרטי. הוא הגיע לבקיאות ניכרת בשרטוט דמויות ונופים מהטבע, ובשנת 1812 הוא התקבל לאקדמיה לציור של מועצת התעשיינים הסקוטית. הוא הציג לראשונה ב-1815, ונבחר למקורב של האקדמיה המלכותית הסקוטית ב-1831, ולעמית ב-1834.
בשנות ה-30 של המאה ה-19 התגורר ולטר עם אביו, ארצ'יבלד גייקי, בצד הדרומי של העיר.
בשל חוסר תחושת הצבע שלו, גייקי לא הצליח לצייר בצבעי שמן, אבל שרטט בדיו, באמינות רבה את הסצנות והדמויות של חיי המעמד הנמוך הסקוטי בעיר הולדתו. סדרה של תחריטים שלו מציגים מהיימנות גבוהה מאוד, של תחריטים שפורסמו על ידו בשנים 1829–1831 ואוסף של שמונים ואחד מהם פורסם מחדש לאחר מותו ב-1841, עם הקדמה ביוגרפית מאת סר תומאס דיק לאודר, בארט.
דאנקן מקמילן תיאר אותו כמי שמייצר "תמונות שהן קיצוניות לחלוטין על טבעו של כבוד האדם."
הוא מת ב-1 באוגוסט 1837 ונקבר בקבר לא מסומן ב-Greyfriars Kirkyard באדינבורו, אולם הוקמה אנדרטה לזכרו על חומת הגבול המערבי בשנת 1996.
גלריה

מצודת אדינבורו ויריד סוסים
שיכור
מוכרות פירות
לצידי הדרך
הערות שוליים

↑  Chisholm, Hugh, ed. (1911). "Geikie, Walter". Encyclopædia Britannica. Vol. 11 (11th ed.). Cambridge University Press. p. 553.
↑  "Edinburgh Post Office annual directory, 1832-1833". National Library of Scotland. Retrieved 20 January 2018.
↑  Macmillan, Duncan (1980), Scotland and the Art of Nationalism, in Cencrastus No. 4, Winter 1980-81, pp. 33 - 3
| --- | --- |
בקרת זהויות :  NLI: 987007274181905171  GND: 142824763  ISNI: 0000 0001 1677 3663  LCCN: n87144260  RKD: 30728  SNAC: w65q7tdk  ULAN: 500026824  VIAF: 77829446   WorldCat (עם VIAF): 77829446 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ולטר גייקי".
ולטר ג'ון

| --- | --- |
אין תמונה חופשית
 לידה:  ינואר 1879 טורון, הקיסרות הגרמנית 
 פטירה:  דצמבר 1940 (בגיל 61) ברלין, גרמניה הנאצית 
 הישג בולט:  היה מס' 16 בעולם בשנת 1918
 מד כושר מרבי:  2602 (ספטמבר 1908)
 מדינה:  גרמניה
 
ולטר ג'ון (בגרמנית: Walter John)‏ (ינואר 1879, טורון - דצמבר 1940, ברלין), שחמטאי גרמני.
נולד בטורון, פולין (אז חלק של גרמניה.
ג'ון הגיע שני, אחרי קורט פון ברדלבן בתחרות Cafe Kerkau, והגיע למקום הרביעי בתחרות ברלין 1902 (ניצח: אוסיפ ברנשטיין). ג'ון ניצח בתחרות הנובר 1902 (דרג ב'). בשנת 1904 חלק מקום 11 - 12 בתחרות קובורג (ניצחו: קורט פון ברדלבן, קרל שלכטר ורודולף סוידרסקי). בשנת 1905 חלק מקום 7 - 10 בתחרות ברמן (ניצחו: דוד ינובסקי וגזה מארוצי).
בשנת 1907 חלק ג'ון מקום 10 - 11 בתחרות אוסטנדה (ניצחו: אוסיפ ברנשטיין ועקיבא רובינשטיין). בשנת 1908 הגיע למקום הרביעי בתחרות דיסלדורף (ניצח: פרנק מרשל). בשנת 1910 הגיע למקום ה-16 בתחרות המבורג (ניצח: קרל שלכטר). בשנת 1914 חלק מקום 10 - 11 בתחרות מנהיים (ניצח: אלכסנדר אלכין).
ג'ון חלק מקום ראשון-שני בתחרות ברלין 1917 עם פאול יונר. ג'ון ניצח בתחרות ברסלב 1918, הגיע למקום החמישי בתחרות גטבורג (ניצח: פאול יונר), ניצח בתחרות ברלין 1921 והגיע למקום הרביעי בתחרות המבורג 1921 (ניצח: ארהרדט פוסט).
ג'ון סיים בתיקו דו-קרב  עם ז'ק מיזס +1 -1 =3 בלייפציג. (+ ניצחונות – הפסדים = תוצאות תיקו)
באליפות גרמניה השנייה שהתקיימה בבאד אכן בשנת 1934 סיים במקום ה-11.
נפטר בשנת 1940 בברלין.
משחקים מפורסמים > לבן: קרל שלכטר שחור:  ולטר ג'ון  ברמן 1905

במשחק זה עושה שלכטר ניצול של ערוגות ה5, ו6 ו-ח6. בשתי האחרונות הוא ממקם את כליו, ושולט באגף המלך בצורה ברורה, ב-ה5 משתמש שלכטר כנקודת זינוק לכלים שונים, שני הפרשים, המלכה והרגלי. בסופו של דבר גם המלך הלבן מתקרב לערוגה זו להכרעה הסופית של המשחק.
כדי לראות את המשחקים, יש לאפשר בדפדפן שלכם ג'אווהסקריפט.
[Event "Barmen Meisterturnier A"]
[Site "Barmen GER"]
[Date "1905.08.22"]
[EventDate "1905.08.14"]
[Round "8"]
[Result "1-0"]
[White "Carl Schlechter"]
[Black "Walter John"]
[ECO "D31"]
[WhiteElo "?"]
[BlackElo "?"]
[PlyCount "99"]
1. d4 d5 2. c4 e6 3. Nc3 f5 4. Nf3 c6 5. Bf4 Bd6 6. e3 Nf6
7. Bd3 Qc7 {עדיף כנראה 7...פה4 או 7...0-0 והשחור ממשיך בפיתוח הכלים}
8. g3 O-O 9. O-O Ne4 10. Qb3 Kh8 {מטרת המסע מח8 היא למנוע מהלבן 11. ג:ד5 ה:ד5 12. ר:ה4 ו:ה4 13. פ:ה4. אם 11...ג:ד5 12. פ:ד5 ה:ד5 13. ר:ה4 ו:ה4 14. מה:ד5+ צו7 15. ר:ד6}
11. Rac1 Bxf4
12. exf4 Qf7 13. Ne5 {הפרש, שבלתי אפשרי להבריח אותו בעזרת רגלים, ממוקם בצורה אידיאלית במרכז הלוח. העדרו של הרץ השחור גורם לערוגות השחורות להיות חלשות, ולרץ השני של השחור יש מעט מאוד מרחב תמרון. כל אלה מסבירים את נחיתות עמדת השחור כבר בשלב זה}
Qe7 14. Bxe4 fxe4 15. f3 exf3 16. Rce1 {האיום הוא 17. ג:ד5 ג:ד5 18. פ:ד5 ואם ה:ד5 19. פז6+ וזוכה במלכה}
Qc7 {עדיף היה ד:ג4}
17. Qa3 Kg8 18. Rxf3 Na6 19. b3 Qd8 20. c5 {הלבן ממשיך ללחוץ על הערוגות השחורות. כעת הערוגה ד6 מחוץ לתחום לכלי השחור}
Nc7 21. Qb2 Bd7
22. Qc2 Qe7 23. Ref1 Rae8 24. g4 Bc8 25. Rh3 g6 26. b4 Qf6
27. Rhf3 Re7 28. a4 a6 29. Nd1 {ראשיתה של תוכנית שמטרתה למקם פרש ב-ח6, להגן עליו בעזרת רגלי ב-ז5}
Rg7 30. Ne3 Qe7 31. g5 Bd7
32. N3g4 Be8 33. Nh6+ Kh8 34. Qe2 Qd8 35. Neg4 Bd7 36. Qe5 Ne8
37. Rh3 Qc7 38. Nf6 Qxe5 39. fxe5 Re7 40. Rhf3 Nxf6 41. Rxf6
Rxf6 42. exf6 Re8 43. Nf7+ Kg8 44. Ne5 Rd8 45. Kg2 Kf8 46. h4
Be8 47. Kf3 Bf7 48. Kf4 Ke8 49. Rb1 Kf8 50. b5 1-0 {השחור נכנע כי לאחר 50...א:ב5 51. א:ב5 רה8 52. ב:ג6 ר:ג6 53. פ:ג6 ב:ג6 54. מה5 וזוכה}
הערות שוליים

↑  Carl Schlechter vs Walter John (1905) Look: Ne5 Monster, www.chessgames.com
| --- | --- |
בקרת זהויות :  ISNI: 0000 0003 9098 7103  NTA: 075026252  VIAF: 284756349   WorldCat (עם VIAF): 284756349
וילהלמינה גדס

| --- | --- |

 לידה:  1887 Leitrim, אירלנד 
 פטירה:  1955 (בגיל 68 בערך) לונדון, הממלכה המאוחדת 
 מקום לימודים:  Methodist College Belfast  בית הספר לאמנות בבלפסט 
 
וילהלמינה גדס (באנגלית: Wilhelmina Geddes‏; 1887 – 1955) הייתה אמנית ויטראז'ים אירית, שהייתה דמות חשובה בתנועת האמנות והאומנות האירית וגם בתחייה הויטראז'ים הבריטיים במאה העשרים. הישגים חשובים שלה כללו חלונות בסנט ברתולומיאוס באוטווה, אונטריו, קנדה וכנסיית סנט פיטר בממפטר, ויילס, וחלון הזיכרון של קינג אלברט, קתדרלת סנט מרטין, ביפר, בלגיה.
ביוגרפיה > ראשית חייה

וילהלמינה מרגרט גדס נולדה בחוות סבה וסבתה מצד אמה ב־25 במאי 1887. בת בכורה לארבעה ילדים שנולדו לוויליאם גדס (1852–1916) ואשתו אליזה ג'יין זפורד (1863–1955). המשפחה, שנדדה לאירלנד מסקוטלנד הייתה בעיקר של חקלאים. אביה, מתודיסט, שנולד ליד החווה של אביו בטנדראג'י, מחוז ארמה, היגר לאמריקה כצעיר ועבד כפועל בבניית מסילות הרכבת. מאוחר יותר עבד כמהנדס אתרים בחברת הרכבות קוואן, לייטרים ורוסקום. כשעוד הייתה תינוקת עברו הוריה לביתם בבלפסט, כך שאביה יכול היה להקים עסק כקבלן בניין.
ביוגרפיה > חינוך

גדס החלה לצייר נושאים מהחיים והטבע מגיל ארבע. היא החלה את לימודיה במכללת המתודיסטים בבלפסט יחד עם שלוש אחיותיה הצעירות. בהמשך עברה לבית הספר לאמנות בבלפסט. גדס עודדה על ידי רוזמונד פרייגר, פסל ממחוז דאון, להמשיך בלימודיה. גדס התקבלה ללמוד בבית הספר לאמנות בבלפסט, אוניברסיטת אלסטר. כאן עיבדה ושיפרה את סגנונה והציבה לעצמה סטנדרט מקצועי גבוה בעבודות אמנות.
בעודה לומדת בבית הספר לאמנות בבלפסט, השתתפה גדס בתערוכה הרביעית של אגודת האומנויות והמלאכה של אירלנד. לתערוכה זו תרמה איור צבעוני לספר סינדרלה מלבישת את אחותה המכוערת (גלריית העיר דבלין). בתערוכה זו הבחינה בעבודתה של גדס שרה פורסר, ציירת מבוססת, שחיפשה סטודנטים שהוכשרו לא מכבר, להכיר את אומנות הזכוכית הצבעונית. פורסר, המשיכה להיות המנטור לכל אורכו דרכה של גדס, היא הזמינה את גדס הצעירה להצטרף אליה לדבלין, לעבודה אצל אמן הויטראז'ים ויליאם אורפן.